El tractament contra plagues prosseguix una altra setmana al Port de Sagunt
16 d’agost 2019

 El departament de Sanitat de l'Ajuntament de Sagunt, a través de l'empresa C.T.L (Companyia de Tractaments Llevant), realitzarà tractaments en la xarxa de clavegueram del municipi contra panderoles i rates.

  

Els tractaments, que es duran a terme durant diverses setmanes, prosseguiran hui, divendres 16 d'agost, en la zona compresa de nord a sud entre les avingudes 9 d’Octubre i 3 d'Abril, i d'est a oest entre el carrer Palmereta i el carrer Maestrat. Les operacions tornaran a començar la setmana vinent, iniciant-se el dilluns 19, en l'espai delimitat de nord a sud per les avingudes 9 d’Octubre i Corona d’Aragó, per l'est els carrers Barcelona i Periodista Azzati, i per l'oest el carrer Maestrat i l'avinguda Ribera. Els dies 22 i 23, el tractament continuarà d'una banda, entre les avingudes 3 d'Abril i Corona d’Aragó, i per una altra entre el carrer Maestrat i l'avinguda Ribera, en l'est, i els carrers Joan d'Àustria i Natzaret, a l'oest.

  

El mètode de control de rosegadors i panderoles en el clavegueram es realitza mitjançant la col·locació de raticides i, en el cas de les panderoles, l'aplicació d'insecticides polvoritzats.

  

![](/media/lfmjklye/90c_tratamiento-insectos.jpg)  
Per altra banda, des del departament de Sanitat es recorda a la ciutadania una sèrie de consells de prevenció per a evitar la proliferació dels mosquits tigre. Recomana revisar periòdicament les llars, especialment els focus principals de cria de mosquit localitzats en quasi qualsevol acumulació d'aigua dels jardins, patis i descampats, per més de 5 dies. Alguns dels quals són les botelles buides, joguets, bidons, bases de testos, forats en troncs d'arbres, canals per a l'aigua de pluja o abeuradors d'animals. Per això és important evitar estes acumulacions d'aigua o intentar fer-les inaccessibles per al mosquit mitjançant teles mosquitera. Finalment, insistix que les piscines amb un adequat manteniment no representen cap problema.​pulverizados.​  

  

*   [](http://www.facebook.com/sharer.php?u=https://aytosagunto.es/va/actualitat/el-tractament-contra-plagues-prosseguix-una-altra-setmana-al-port-de-sagunt/ "Facebook")
*   [](http://twitter.com/share?url=https://aytosagunto.es/va/actualitat/el-tractament-contra-plagues-prosseguix-una-altra-setmana-al-port-de-sagunt/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-tractament-contra-plagues-prosseguix-una-altra-setmana-al-port-de-sagunt/ "Linked In")
*   [](mailto:?body=https://aytosagunto.es/va/actualitat/el-tractament-contra-plagues-prosseguix-una-altra-setmana-al-port-de-sagunt/)